cyanic-selkie/wikianc huggingface dataset:
Isamu Noguchi
Den videre karrieren i USA (1937–1948)
Noguchi ankom interneringslageret i Poston i mai 1942, som eneste frivillig. Han arbeidet først i et snekkerverksted, men håpet å få lov til å utarbeide parker og fritidsarealer i lageret. Til tross for at han designet flere planer for baseballplasser, svømmebassenger, en kirkegård m.m., fant han ut at myndighetene ikke hadde tenkt å sette dem ut i livet. Samtidig merket Noguchi at han ikke hadde så mye til felles med de andre fangene, som han beskrev som for de meste «uintellektuelle bønder som var uinteressert i politikk». I juni søkte Noguchi tillatelse om å forlate leiren, men etterretningsoffiserer beskrev ham som en «mistenkelig person» på grunn av hans engasjement med «Nisei Writers and Artists for Democracy». Han fikk til slutt permisjon i en måned fra 12. november, men kom aldri tilbake; til slutt fikk han tillatelse til å forlate leiren for godt, men fikk også deportasjonsordre. FBI, som beskyldte ham for å være spion, begynte en omfattende etterforskining av Noguchi, som ikke ble avlyst før etter at American Civil Liberties Union grep inn. Noguchi beskrev senere sine krigserfaringer i den britiske dokumentarserien The World at War.
I New York City fant Noguchi et nytt studio i Greenwich Village. Gjennom hele 1940-årene lot Noguchi seg inspirere i skulpturene sine av den surrealistiske bevegelsen. Den best kjente er kanskje Kouros, et verk laget av sammensatte stenplater, som ble utstilt første gang i september 1946. I 1947 begynte han et samarbeid med møbelprodusenten Herman Miller fra Zeeland, Michigan. Dette samarbeidet kom til å bli meget fruktbart, og resulterte i flere design som er blitt symboler på den modernistiske stilen, og inkluderer det ikoniske «Noguchi-bordet». Noguchi samarbeidet også med Knoll, og designet møbel og lamper for dem. Gjennom denne perioden fortsatte han sitt engasjement med teatret ved å lage kulisser for Martha Grahams Appalachian Spring og John Cages og Merce Cunninghams produksjon av The Seasons. Mot slutten av denne perioden i New York City fikk han også en del oppdrag for å utarbeide offentlige rom, for eksempel takene i Time-Life-hovedkvarteret. I mars 1949 hadde Noguchi sin første énmannsutstilling i New York City siden 1935 i Charles Egan Galleriet. I september 2003 holdt Pace Gallery en utstilling av Noguchis arbeider i deres 57th Street utstillingslokaler. Utstillingen, kalt 33 MacDougal Alley: The Interlocking Sculpture of Isamu Noguchi, viste elleve av hans skulpturer.
Bollingen-stipendet og livet i Japan (1948–1952)
Etter at hans venn Arshile Gorky begikk selvmord i 1948 og et mislykket kjærlighetsforhold til Nayantara Pandit, niesen til Jawaharlal Nehru, søkte og fikk Noguchi et Bollingen-reisestipend.
De siste årene
Han var gift med skuespillerinnen Yoshiko «Shirley» Yamaguchi (også kjent som Li Hsiang-lan (kinesisk: 李香蘭; pinyin: Lǐ Xiānglán)) mellom 1951 og 1956.
I 1955 designet han kulissene og kostumeene til den kontroversielle oppsetningen av King Lear medJohn Gielgud i hovedrollen.
I 1962 ble han medlem av American Academy of Arts and Letters.
I 1971 ble han medlem av American Academy of Arts and Sciences.
I 1986 representerte han USA ved Veneziabiennalen, der han stilte ut noen av hans Akari lysskulpturer.
I 1987 ble han tildelt National Medal of Arts.
Isamu Noguchi døde den 30. desember 1988. I nekrologen kalte New York Times ham «en mangesidig og frodig billedhugger hvis jordaktige sten og meditative hager som brobyggere mellom Øst og Vest er blitt landemerker for kunsten i det 20. århundret.»
Ettermæle
Noguchi ble tildelt Edward MacDowell medaljen for utmerket livslang bidrag til kunsten in 1982; National Medal of Arts 1987; og Den hellige skatts orden i 1988.
I 2004 utga U.S. Postal Service et 37 cent frimerke til ære for Noguchi.
Kulturarv
«Isamu Noguchi Foundation and Garden Museum» arbeider med å verne, dokumentere, presentere og tolke Isamu Noguchis verk. De blir støttet av en rekke private og offentlige foreninger.
Zhang Hanlan
Zhang Hanlan (født 19. juli 1979) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
Buster Ramsey
Spillerkarriere
Etter en periode i USAs marine under andre verdenskrig spilte Ramsey for Chicago Cardinals i National Football League (NFL) fra 1946 til 1951. I 1947 vant laget ligatittelen i NFL.
Trenerkarriere
I 1951 var Ramsey trener og spiller for Cardinals før han ble Detroit Lions’ defensive coordinator i 1952. I sin stilling med Lions utviklet Ramsey 4-3 forsvaret, som er blitt standard i moderne amerikansk fotball. Han var også den første treneren som blitzet linebackere i en forsvarspakke som han selv kalte for «Red Dog». Med Ramsey som defensive coordinator vant Lions tre ligatitler på 1950-tallet. Han spilte en stor rolle i utviklingen av noen av lagets beste spillere, inkludert Yale Lary, Jack Christiansen og Jim David. I 1960 ble han den første hovedtreneren for American Football League-laget Buffalo Bills. Selv om han fikk sparken av eier Ralph C. Wilson Jr. etter 1961-sesongen har Ramsey fått æren for å ha lagt grunnlaget for det som skulle bli et av de beste forsvarene i AFLs historie. Fra 1962 til 1964 var han defensive coordinator for Pittsburgh Steelers.
Privatliv
Ramseys bror, Knox Ramsey, spilte også for College of William and Mary og senere for Chicago Cardinals og Washington Redskins. Ramsey ble innlemmet i Virginia Sports Hall of Fame i 1974 og College Football Hall of Fame i 1978.
Strutsefugler
Strutsefugler (Struthioniformes) er en orden med små til kjempestore terrestriske fugler, som kun forekommer på den sørlige halvkule. De fleste er flygeudyktige.
Taksonomi
For omkring 75,2 (±5,0) millioner år siden separerte Paleognathae i to linjer. Den ene førte til dannelsen av Struthioniformes (strutsefugler), den andre ledet til Notopalaeognathae. De to er søstergrupper.
Slektskapsforholdene i gruppen har først nylig blitt kartlagt, og det har blant annet blitt klart at tinamufugler (Neotropis) og moafugler (New Zealand) deler en felles progenitor, mens kivifugler (New Zealand) er nærmere beslektet med kasuarfugler (Papua-Australia). Den utdødde gruppen med elefantfugler (Madagaskar) har ganske nylig blitt identifisert som kivifuglenes nærmeste slektninger, mens nandufugler (Sør-Amerika) enten er den mest basale gruppen i Notopalaeognathae eller søstergruppen til Novaeratitae.
Beskrivelse
Strutsefuglene har avvikende anatomiske egenskaper i forhold til de fleste andre fugler, blant annet i skjelettet og fjærenes oppbygning. Egenskapene kan delvis forklares med neoteni, altså med at strutsefugler så å si er storvokste kyllinger. Fjærene består utelukkende av dun og er et eksempel på dette, likeså at de fleste artene er flygeudyktige og mangler kjøl på brystbeinet.
Det har vært spekulert i om strutsefuglenes flygeudyktighet er en opprinnelig egenskap, altså at strutsefuglene evolusjonært sett skilte lag fra de resterende fuglene før disse utviklet flygeferdigheten. Det gjorde de imidlertid ikke. Strutsefuglenes progenitor kunne fly, så artene må ha gitt opp denne måten å bevege seg på til fordel for størrelse og hurtighet langs bakken. Årsaken kan ha vært manglende fiender. Dette forsto man når det ble klart at tinamuene, som til en viss grad har bevart flygeevnen, ble erklært som søstergruppe til alle andre strutsefugler. Videre har man registrert at strutsen utfører flagrende refleksbevegelser med vingene, som hadde vært uforklarlige hvis den ikke hadde hatt en flygende stamfar.
Květoslav Svoboda
Květoslav Svoboda (født 25. august 1982) er en tsjekkisk svømmer. Han representerte landet sitt under tre OL, der han blant annet var flaggbærer for sin nasjon under åpningsseremonien til Sommer-OL 2004.
Sverige under VM i friidrett 2005
Sverige deltok under VM i friidrett 2005 (utendørs) fra 7. til 14. august 2005 i Helsingfors i Finland, men tok tre medaljer under mesterskapet.
Junior-VM i ishockey 2007
Junior-VM i ishockey 2007 ble arrangert i Mora og Leksand i Sverige i 2007.
Zhang Wei (basketballspiller)
Zhang Wei (født 12. februar 1986) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
Torstein Bjåland Nordrum
Han har også spilt for VIF Hockey og Jar IL.
Olaf B. Bjørnstad
Olaf Bjørn Bjørnstad (født 10. januar 1931, død 12. mai 2013 ) var en norsk skihopper.
Han vant den andre utgaven av den tysk-østerrikske hoppuka sesongen 1953/54. Han vant hoppukas tre første renn, og kom på tredjeplass i det siste rennet i Bischofshofen.
Bjørnstad var også første skihopper som hoppet med armene ned og valgte å gå vekk ifra metoden med å ha armene fremover.
Fra en annen virkelighet
Fra en annen virkelighet er en diktsamling fra 1948 av Gunvor Hofmo. Det var den andre diktsamlingen Hofmo gav ut. Den har også gitt navn til en monologforestilling i januar 2019 på Litteraturhuset basert på diktene.
Oppbygging
Diktsamlingen består av fire deler. Den første har 14 dikt, blant annet titteldiktet Fra en annen virkelighet Andre del består av ett langt dikt, tredje av 13, og den fjerde delen av fem dikt.
Epoke
Gunvor Hofmos forfatterskap hører til den modernistiske dikttradisjonen. Hun var påvirket av andre verdenskrig.
Floyd Reid
Floyd «Breezy» Reid (født 4. september 1927 i Bridgeton i New Jersey, død 15. mars 1994) var en running back i amerikansk fotball som spilte for Green Bay Packers i National Football League fra 1950 til 1956. Han gikk på University of Georgia og ble draftet av Chicago Bears i niende runde av NFL Draft i 1950. Etter spillerkarrieren hadde han en kort periode som trener for Packers og American Football Leagues Buffalo Bills.
Campinorte
Campinorte er en kommune i delstaten Goiás i sentral-vestregionen av Brasil.
Tennis under Sommeruniversiaden 2019
Tennis under Sommeruniversiaden 2019 ble arrangert fra 5. til 13. juli 2019 i Circolo Tennis i Napoli.
Bollnäs
Bollnäs er en by i Gävleborgs län i landskapet Hälsingland i Sverige. Det er Bollnäs kommunes administrasjonssenter. I 2010 hadde tettstedet Bollnäs 12,842 innbyggere.
Historie
Bollnäs ble til som knutepunkt på Norra stambanan. I 1906 bodde det snaut 1,000 personer der.
Stedet fikk i 1888 status som municipalsamhälle og i 1906 ble det köping. Bollnäs fikk bystatus i 1942, da Bollnäs ble slått sammen med Björkhamre.
Beesoniidae
Beesoniidae er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.
Utseende
De fleste Beesoniidae lever i galler og de voksne hunnene ser man sågodtsom aldri. De voksne hunnene er svært forenklet og man finner få gjenkjennelige strukturer som viser at de er insekter. Sett ovenfra er de gjerne omtrent sirkelrunde. Gallen ligner ofte på en frukt eller en bladknopp.
Levevis
De slektene som lever i den gamle verden (alle unntatt Limacoccus) er knyttet til tre-slektene Dipterocarpus og Shorea (familien Dipterocarpaceae), med noen få arter på eikeslekten (Quercus). De lever i oppsvulmede galler. Hunnen utvikler seg gjennom tre (slekten Gallacoccus) eller fire nymfestadier, hannen gjennom fem stadier. Hos slekten Beesonia forlater den voksne hunnen aldri den avkastede huden etter det siste nymfestadiet. Hos noen arter finnes det to eller flere former (morfer) av det første nymfestadiet, man antar at noen av disse kan være en steril soldatkaste som har til oppgave å forsvare gallen mot inntrengere, men dette er ikke sikkert vist. Hannene utvikler seg vanligvis inne i morens galle. Slekten Limacoccus fra Sør-Amerika lever på palmer og danner ikke galler.
Utbredelse
De fleste av artene lever i Sørøst-Asia, bortsett fra slekten Limacoccus fra Sør-Amerika. Den eneste arten som forekommer naturlig i den palearktiske sone er Beesonia napiformis i Asia. I Europa forekommer ingen arter naturlig, men den søramerikanske Limacoccus brasiliensis har etablert seg noen steder. Det finnes også én art i Australia.
Guy François (maler)
Biografi
François døde i Le Puy-en-Velay.
Iž
Iž (italiensk Isola Esa) er ei øy i Adriaterhavet utenfor kysten av Kroatia. Den ligger nær byen Zadar, mellom Ugljan i nordøst og Dugi Otok i sørvest. Den har et areal på 17,59 km² og et folketall på 557. Øya er stort sett bygd opp av kalkstein og dolomitt. Øya har vært bosatt siden førhistorisk tid. Det er en katolsk kirke fra 1000-tallet på øya, og spor etter de første kroatene går tilbake til år 1266. De to største landsbyene (Iž Veli og Iž Mali) ligger øst på øya. Hovednæringene på øya er fiske, dyrking av oliven, keramikk og turisme.
Lophoglossus
Lophoglossus er en slekt av billene i delgruppen (underfamilien) Pterostichinae i familiegruppen løpebiller.
Utseende
Middelsstore (ca. 20 millimeter), avlange, blankt svarte løpebiller. Hodet er bredt rundet med litt utstående fasettøyne, kjevene ikke forstørrede, antennene forholdsvis lange og tynne. Pronotum er mer eller mindre rundet, dekkvingene er rundede med fine punkstriper.
Utbredelse
Slekten er utbredt i det østlige USA og det sørøstligste Canada..
Miao Lijie
Miao Lijie (født 3. juni 1981) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
Marko Kranjec
Marko Kranjec (født 12. april 1940 i Novo Mesto) er en slovensk økonom og bankmann, som siden 2007 har vært sentralbanksjef i Slovenias bank. Han sitter også Den europeiske sentralbanks «Governing Council», og er en forkjemper for lav inflasjon.
Han er utdannet ved økonomisk fakultet ved Universitetet i Ljubljana i 1964. Han var ansatt samme sted fra 1965 til 1968, og tok også sin doktorgrad (Ph.D.) der i 1975. Han har også vært professor ved universitetet siden 2002.
Han har jobbet for både Slovenias største bank, Ljubljanska Banka, OECD og Verdensbanken. Fra 1990 til 1991 var han den nye republikken Slovenias første finansminister. Han var visesentralbanksjef fra 1991 til 1997, da Mitja Gaspari var sentralbanksjef, og etter dette ble han Slovenias ambassadør til EU. Her deltok han i samtalene som ledet fram til Slovenias EU-medlemskap i 2004. Han var ambassadør fram til 2002.
Nikita Andrejev
Nikita Valerjevitsj Andrejev (russisk: Никита Валерьевич Андреев; født 12. september 1966) er en russisk freestylekjører.
Han representerte ROC under Vinter-OL 2022 i Beijing, hvor han ble utslått i sluttspillet i kulekjøring.
Jack Osbourne
Jack Joseph Osbourne (født 8. november 1985 i City of Westminster i London) er en engelsk reality-deltaker fra The Osbournes og ''Jack Osbourne: Adrenaline Junkie.
Nattens krigere
Nattens krigere (originaltittel: The Warriors) er en amerikansk action-thriller og kultfilm fra 1979 regissert av Walter Hill. Hovedrollen spilles av Michael Beck. Filmen er basert på boka med samme tittel, skrevet av Sol Yurick i 1965.
Handling
Under et enormt møte hvor alle New Yorks gategjenger er samlet blir taleren og initiativtakeren til møtet skutt og drept, og gjengen kalt «The Warriors» får urettmessig skylda. Deretter følger vi gjengens reise gjennom byen nattestid for å komme tilbake til «sitt område» mens 100 000 andre gjengmedlemmer deltar i en intens klappjakt på dem. Lederen for gjengen som utførte drapet er desperat etter å få tatt knekken på den lille gruppa, men The Warriors er tøffere enn noen kunne ane.
Om filmen
Nattens Krigere regnes som en kultfilm
Filmens meste berømte sitat (og kanskje en av filmhistoriens mest berømte) er: «Warriors... come out to play-ay!» Filmklipp. Heavy Rock gruppa Twisted Sister gav i 1985 ut en låt og en LP med samme tittel, der de lagde sin egen versjon basert på filmsitatet.
Monograph
Monograph er et musikkalbum med Nils Økland, utgitt i 2009.
Neal Stephenson
Neal Town Stephenson (født 10. oktober 1959) er en amerikansk forfatter, mest kjent for bøker om science fiction i postcyberpunk-bevegelsen med en sans for utforskning av samfunn, matematikk, valuta og vitenskapshistorie.
Stephenson skriver også artikler om teknologi i Wired, og arbeidet deltids som rådgiver for Blue Origin, et selskap (grunnlagt av Jeff Bezos) som utvikler bemannede romferdsrakettsystemer.
Zhang Yu (basketballspiller)
Zhang Yu (født 12. februar 1986) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
Neal Stephenson
Bøker og forfatterskap
Etter The Big U, utga Stephenson øko-thrilleren Zodiac før han ble verdenskjent da han utga romanen Snow Crash (1992), som blander memetikk, datavirus og andre teknologiske temaer med sumerisk mytologi og en analyse av forskjellene mellom ideologier som libertarianisme, laissez-faire kapitalisme og kommunisme. Stephenson utga i gjennomsnitt en roman hvert fjerde år og etter Snow Crash skrev han:
SciFi Channel og George Clooney er i ferd med å produsere en miniserie basert på The Diamond Age, som vil bli skrevet av Stephenson. Serien består av åtte bøker som opprinnelig ble utgitt i tre bind:
Junior-VM i ishockey 2008
Junior-VM i ishockey 2008 ble arrangert i Pardubice og Liberec i Tsjekkia i 2008.
Suite 16
Suite 16 var et norsk boyband som 2014–2016 ga ut følgende singler:
Bandet ble etablert etter en konkurranse arrangert av David Eriksen. De deltok i Melodi Grand Prix 2016 med «Anna Lee».
Toyoko Iwahara
Iwahara vant en olympisk sølvmedalje i volleyball under Sommer-OL 1968 i Mexico by. Hun var med på det japanske laget som kom på andreplass i volleyballturneringen for damer bak Sovjetunionen. Det ble spilt en enkeltserie med åtte lag. Japan vant seks kamper alle med 3-0 i sett og tapte en, mot Sovjetunionen med 1-3. Iwahara spilte i alle sju kampere i turneringen.
Fire år senere, under sommer-OL 1972 i München spilte hun en kamp for Japan som kom på andreplass i volleyballturneringen bak Sovjetunionen
Vilhelm Haffner
Johan Fredrik Vilhelm Haffner (1864–1959) var en norsk sakprosaforfatter, jurist og mangeårig arkivar i Stortinget.
Han ga ut biografiske data over stortingsrepresentanter i alle Storting 1895–1957 og Innstillinger og betenkninger fra kongelige og parlamentariske kommisjoner 1814/1924–1925/34 i to bind. Stortinget og statsrådet 1915–45 kom ut i 1949 i to bind, her var Haffner forfatter av bindet med biografier. Boken Stortingets hus ble utgitt i 1953.
Han var også forfatter av en bok om Albert Cammermeyer (1943).
Haffner var ridder av første klasse av St. Olavs Orden og var tildelt den danske Dannebrogordenen.
Peter Leitner
Peter Leitner (født 5. januar 1956 i Oberstdorf) er en tysk tidligere skihopper som konkurrerte for Vest-Tyskland. Han representerte SC Oberstdorf.
Han debuterte i den tysk-østerrikske hoppuka med 63.-plass i Oberstdorf 30. desember 1975. Hans beste plassering i enkeltrenn i hoppuka var 5.-plass i Oberstdorf 30. desember 1977. Sammenlagt ble han nummer 12 i 1977/78. Han ble nummer 24 sammenlagt i verdenscupen i 1979/80-sesongen. Hans beste plassering i enkeltrenn var 2.-plass, som han greide i det siste verdenscuprennet han deltok i, i storbakken i Štrbské Pleso 24. mars 1980.
Han var også førstemann til å hoppe over 100 meter i Holmenkollen. Det gjorde han i rennet i 1980, ved å lande på 101,5 meter i første omgang. I andre omgang overtok Tom Levorstad bakkerekorden, da han landet på 105,5 meter.
Leitner ble nummer 21 i storbakken og nummer 42 i normalbakken i VM i Lahtis i 1978. Han var på det vesttyske laget som ble nummer 8 av 10 lag i lagkonkurransen, som var prøveøvelse. I OL i Lake Placid i 1980 ble han nummer 18 i storbakken og nummer 19 i normalbakken. Han ble nummer 12 i VM i skiflyging i Planica i 1979.
Peter Leitner vant skiflygingsuka i Oberstdorf i 1978. Samme år vant han Janez Poldas minnerenn i Planica. Året etter vant han det ene av de to rennene under prøve-OL i Lake Placid. Han ble seks ganger vesttysk mester individuelt – i normalbakke i 1976, 1978 og 1980, og i stor bakke i 1976, 1978 og 1979.
Gävle
Gävle (sørsamisk: Tjarvetje) er en by i Gävleborgs län i landskapet Gästrikland i Sverige. Byen er administrasjonssenter for både Gävle kommune og Gävleborgs län. Ved utgangen av 2018 hadde Gävle 76 866 innbyggere, en økning på 2002 personer i forhold til innbyggertallet ved utgangen av 2015. Gävle fikk bystatus i 1446.
Tan-Tan
Tan-Tan er en by i regionen Guelmim-Esmara i det sørlige Marokko. Tan-Tan ligger 40 kilometer nord for havnebyen El Ouati.
Zimmiellini
Utseende
Små (2 – 5 mm), avlange biller, mørke på farge. Oversiden er kledt med fine, utstående hår. Hodet er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, i den ytterste halvdelen. Fasettøynene er temmelig store, runde og utstående. Brystskjoldet (pronotum) er omtrent så langt som bredt, markert smalere enn dekkvingene, sett ovenfra avrundet firkantet. Dekkvingene er parallellsidige, med markerte «skuldre», kraftig punkterte, men uten tydelige punktrekker. Beina er middels lange, slanke, føttene er fire-leddete med det tredje leddet dypt delt i to fliker.
Levevis
Av de 22 slektene de nålevende nemonychidene deles inn i, lever alle bortsett fra to på hannkongler (hannblomster) av ulike slags nakenfrøete planter (hovedsakelig bartrær), der de spiser pollen. De to unntakene er en slekt i den palearktiske sone som lever på pollen av urter i soleiefamilien, og en søramerikansk slekt som lever på sørbøk (Nothofagus). De øvrige artene på den nordlige halvkulen lever på furu-slekten (Pinus). På den sørlige halvkulen lever de fleste artene på slekten kransgraner (Araucaria), men det lever også noen arter på familien Podocarpaceae og på slekten Agathis. Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.
Utbredelse
Arten er utbredt i Australia.
Master Ball
Master Ball (マスターボール, Masutā Bōru) er den sterkeste pokémonballen i Pokémon-serien. Ballen er dekorert med lilla grunnfarge og rosa detaljer med en stor M på forsiden. Den brukes i hovedsak for å fange legendariske Pokémon i Pokémon-spillene.
Christine Guldbrandsen
Christine Guldbrandsen (født 19. mars 1985 i Bergen) var Norges deltaker i Eurovision Song Contest 2006 med sangen «Alvedansen», som kom på 14.-plass.
Guldbrandsen debuterte med albumet Surfing in the air i 2003, noe som resulterte i gullplate og mer enn 25,000 solgte eksemplarer etter tre uker på salgslistene. Som soloartist har hun gitt ut tre album.
I 2008 debuterte hun som musikalartist på Den Nationale Scene i Bergen som Cosette i Claude-Michel Schönberg og Alain Boublils Les Miserables. Hun hadde den kvinnelige hovedrollen i Mostraspelet på Bømlo sommeren 2009. Høsten 2010 spilte hun hovedrollen som guvernanten Maria Rainer i Rodger og Hammersteins musikal The Sound of Music.
I 2010 startet Guldbrandsen et sideprosjekt sammen med tre kvinnelige kolleger. Nightingales besetning besto av Helene Bøksle, Heidi Ruud Ellingsen, Karianne Kjærnes og Christine Guldbrandsen.
Kosuke Sugimoto
Kosuke Sugimoto (født 2. desember 1994) er en japansk freestylekjører.
Richard F. Gallagher
Richard F. Gallagher (født 28. oktober 1909 i Ironton i Ohio, død 29. mars 1995 i Canton i Ohio) var en trener og administrativ leder innen baseball, basketball og amerikansk fotball som blant annet var assistenttrener for Cleveland Browns og Chicago Cardinals i National Football League på 1940- og 1950-tallet. Gallagher var også trener for flere forskjellige high schools i Ohio og var hovedtrener i baseball og basketball på College of William & Mary i Virginia fra 1946 til 1947. Han var hovedtrener i amerikansk fotball for Santa Clara University i California i tre år tidlig på 1950-tallet, og avsluttet karrieren som general manager for Buffalo Bills og senere direktør av Pro Football Hall of Fame.
Gallagher vokste opp i Ironton i Ohio og var en solid idrettsutøver i high school. Han fortsatte med idretten da han gikk på Kentucky Wesleyan College. Etter uteksamineringen spilte han en kort periode for det semi-profesjonelle laget Ironton Tanks i 1930 før han tok fatt på en trenerkarriere. Hans første jobb var i Pedro i Ohio og deretter på Ironton High School før han fikk sin første stilling på collegenivå som assistenttrener for William & Mary i 1940. Gallagher tjente i United States Navy under andre verdenskrig og returnerte til William & Mary i 1945. Han ble forfremmet til hovedtrener for baseball og basketball året etter, og ledet lagets basketballag til et sammenlagtresultat på 14–12 i 1946–47-sesongen. Han tok deretter en jobb med Browns i tre år før han ble hovedtrener for Santa Clara, hvor han i løpet av tre år hadde et sammenlagtresultat på 8–18–2.
Tidlig liv og college
Gallagher var født og oppvokst i Ironton i Ohio, en by på grensen til Kentucky langs Ohio River. Han drev med tre forskjellige idretter da han gikk på Ironton High School. Etter high school gikk han på Kentucky Wesleyan College, hvor han spilte amerikansk fotball.
Trenerkarriere
Gallagher fikk sin første trenerstilling på Pedro High School i Pedro i Ohio nær sin hjemby etter å ha spilt for det semi-profesjonelle Ironton Tanks en kort periode i 1930. Han tilbragte to år der før han ble hovedtrener for amerikansk fotball og basketball på Ironton High School i 1933. Da han jobbet for Ironton var han trener for den fremtidige stjernespilleren for Chicago Bears, halfback George McAfee, da laget vant delstatstittelen i 1935. Gallagher forlot Ironton i 1940 for en stilling som assistenttrener i amerikansk fotball, basketball og baseball for College of William & Mary i Virginia.
Etter to år på Williams & Mary gikk Gallagher inn i U.S. Navy i 1942 under andre verdenskrig. Da han ble utskrevet i 1945 var han lieutenant commander, og var tilbake til samme college som hovedtrener i baseball og basketball i 1946 og 1947. Basketballaget han ledet hadde et sesongresultat på 14–12 det året, og baseballaget gikk 9–9. Senere i 1947 ble han ansatt som ends coach for Paul Browns Cleveland Browns i All-America Football Conference (AAFC). Gallagher erstattet Red Conkright, som hadde tatt en stilling som assistenttrener for Buffalo Bills i samme liga. Han forble i Cleveland i tre sesonger og var trener for spillere som Mac Speedie og Dante Lavelli, som senere ble innlemmet i Pro Football Hall of Fame. Han var også en talentspeider for Cleveland. Browns vant AAFC-tittelen i alle årene Gallagher jobbet for laget.
I 1950 tok Gallagher en jobb som hovedtrener i amerikansk fotball for Santa Clara University i California. Han hadde tidligere takket nei til et jobbtilbud som hovedtrener for University of Pittsburgh, og tok over etter Len Casanova da Casanova tok stillingen med Pittsburgh. «Naturally I regret leaving the Browns,» kommenterte Gallagher. «I realize it is because of my association with Paul Brown that I am getting this opportunity. It looks like an interesting year in professional football coming up and I'd like to be part of it. But everyone has ambitions to become a head coach and this looks like a good opportunity.» Han signerte en 3-årig kontrakt med en lønn på $12 500.
Da han jobbet for Santa Clara hentet Gallagher inn Mike Scarry, en tidligere center for Browns og trener for Western Reserve University, som en assistent. Han ansatte også Ed Ulinski, en annen tidligere spiller for Browns, som assistenttrener. I løpet av Gallaghers tre sesonger på universitetet gikk Santa Clara Broncos 8–18–2.
Piero Toscani
Piero Toscani (født 28. juli 1904, død 23. mai 1940) var en italiensk bokser som deltok i de olympiske leker 1928 i Amsterdam.
Richard F. Gallagher
Trenerkarriere
Gallagher sa opp sent i 1952, og det var forventet at han skulle ta en jobb med Browns. Han tok en midlertidig stilling med Cleveland for å assistere Weeb Ewbank i forkant av NFL Draft. I februar 1953 tok han en jobb som end coach for National Football Leagues Chicago Cardinals etter å ha takket nei til et tilsvarende tilbud som assistent for Pappy Waldorf på University of California. Etter bare en sesong var han tilbake med Browns i 1954, som talentspeider og assistent på deltid. Ved siden av jobbet han i salgsavdelingen til Luria Brothers. Browns ansatte ham på fulltid året etter, og forfremmet ham til leder for lagets speideravdeling. Cleveland vant NFL-tittelen i 1954 og 1955.
Hofors
Hofors er et tettsted i Gävleborgs län i landskapet Gästrikland i Sverige. Det er Hofors kommunes administrasjonssenter. I 2010 hadde tettstedet 6 681 innbyggere.
Piero Toscani
Toscani ble olympisk mester i boksing under OL 1928 i Amsterdam. Han vant gull i mellomvekt (72,6 kg), i finalen beseiret han Jan Heřmánek fra Tsjekkoslovakia. Det var 17 boksere fra 17 nasjoner som stilte i den tredje tyngste vektklassen som ble avviklet i perioden 7. til 11. august 1928.
Richard F. Gallagher
Administrativ karriere og Hall of Fame
Gallagher forble med Browns i 1960, da han ble ansatt som general manager for Buffalo Bills, et lag i den nye American Football League. Han fikk en lønn på $25 000. I 1967 var det forventet at Gallagher skulle ta en jobb sammen med Brown igjen, etter at han ble sparket av Cleveland i 1963 og skulle stifte et nytt lag i Cincinnati Bengals. Han tok istedenfor en jobb som talentspeider for San Francisco 49ers i august samme år.
Gallagher ble i San Francisco i under ett år før han i 1968 tok over som direktør for Pro Football Hall of Fame i Canton i Ohio etter at den forrige direktøren Dick McCann døde. Han pensjonerte seg i 1976 og sa at han ville tilbringe vinteren i Florida og sommeren i Canton. I 1995 døde han av spiserørskreft.
Lise Fougner
Lise Margrethe Houm (født Fougner 13. september 1915 i Drammen, død 17. januar 2004 i Bærum ) var en norsk motstandskvinne, oversetter og forskningsformidler.
Hun var datter av Ragnhild Klaveness og overingeniør Bjørn Fougner. Faren var av Fougner (slekt) og moren av Klaveness (slekt). Lise ble gift i 1945 med Philip Houm som hun også fikk barn med.
Etter krigen
Etter hjemkomsten til Norge oversatte hun en del anerkjent litteratur fra engelsk og fransk til norsk. Hun var medstifter av Norsk oversetterforening i 1948.
Ghostbusters II
Ghostbusters II er en amerikansk skrekk-komedie fra 1989 med Bill Murray, Dan Aykroyd, Harold Ramis, Rick Moranis, Sigourney Weaver, Annie Potts, og Ernie Hudson i hovedrollene. Regi er ved Ivan Reitman. Handlingen er lagt til fem år etter den forrige filmen, og handler om Dr. Peter Venkman (Murray), Dr. Raymond Stantz (Aykroyd) og Dr. Egon Spengler (Ramis) som er ghostbusters og fortsetter jakten på spøkelser og demoner og nå skal de jakte på «the Slimer» og en gjeng andre overnaturlige skapninger.
Handling
Fem år etter å ha reddet New York City fra ødeleggelse av halvguden Gozer, har Ghostbusters blitt saksøkt for alle skadene de har påført byen. Dette har forhindret gruppen fra å undersøke andre overnaturlige krefter de har hørt om, og tvunget dem til å avslutte hele virksomheten sin. Dana Barrett, Peters eks-kjæreste, har et spedbarn som heter Oscar. Hun henvender seg til Ghostbusters for å få hjelp etter at Oscars barnevogn ruller, tilsynelatende av seg selv, inn i et travelt veikryss.
Museet hun arbeider ved har et portrett av Vigo the Carpathian, en brutal tyrann og mektig tryllekunstner fra det sekstende århundre. Han tar kontroll over Danas sjef Janosz Poha. Vigo beordrer Janosz å ofre et spedbarn til ham, slik at han kan unnslippe fra maleriet og leve igjen for å erobre verden. Janosz velger Oscar som offer. I mellomtiden graver Ghostbusters ut veikrysset som Oscars barnevogn rullet ut i, og de oppdager en elv av slim under veien. Raymond blir angrepet av slimet og ødelegger ved et uhell et rør som faller ned på en kraftledning og forårsaker strømbrudd over hele byen. Ghostbusters blir arrestert og havner i en rettssak for alle skadene. I rettssalen presenteres slimprøven som tilkaller spøkelsene til to brødre som tidligere ble dømt til døden. Ghostbusters klarer å fange spøkelsene som motydelse for at alle anklagene mot Ghostbusters blir droppet.
En sen kveld invaderer slimet Danas leilighet, og angriper henne og Oscar. Hun søker tilflukt hos Peter, og de gjenoppliver forholdet sitt. Ghostbusters oppdager at slimet reagerer på følelsene til mennesker, og de tror at det har styrket seg på grunn av befolkningens negative holdninger. En ånd i form av Janosz kidnapper Oscar, og Dana forfølger dem til museet. På nyttårsaften stiger slimet opp til gatene og forårsaker utbredt kaos. Ghostbusters er nødt til å finne et positivt symbol for å samle innbyggerne og svekke slimet, og de bruker positivt-ladet slim for å animere Frihetsgudinnen og lede slimet gjennom gatene til museet. Der må de forsøke å hindre Vigo fra å fullføre sin besettelse av Oscar, og få ham tilbake inn i maleriet.
Yukiyo Kojima
Yukiyo Kojima (født 20. desember 1945), japansk volleyballspiller som deltok i de olympiske leker 1968 i Mexico by.
Kojima vant en olympisk sølvmedalje i volleyball under Sommer-OL 1968 i Mexico by. Hun var med på det japanske laget som kom på andreplass i volleyballturneringen for damer bak Sovjetunionen. Det ble spilt en enkeltserie med åtte lag. Japan vant seks kamper, alle med 3-0 i sett og tapte en, mot Sovjetunionen med 1-3. Kojima spilte i alle sju kampere i turneringen.
Apolectinae
Apolectinae er en gruppe av snutebiller som lever av sopp som vokser på død ved. De fleste av artene lever i tropene.
Utseende
Disse artene er middelsstore med mer eller mindre sylindrisk kroppsform og lange, tynne antenner som kan være betydelig lengre enn kroppen.
Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. De aller fleste av familiens 3000 kjente arter lever i tropene, men de finnes i alle verdensdeler. I Norge er det kjent ni arter. Artene i gruppen Urodontinae lever på fruktene til levende planter, Bruchela rufipes på reseda (Reseda lutea). Noen få arter er rovdyr, og noen lever på lav og frø. Springsoppsnutebillen Araecerus coffeae lever på lagrede produkter som kaffe, kakao, nøtter o.l., og kan gjøre betydelig skade.
Campo Alegre de Goiás
Campo Alegre de Goiás er en kommune i delstaten Goiás i sentral-vestregionen av Brasil.
Lolo Jones
Lori Susan Jones, kjent som Lolo Jones (født 5. august 1982 i Des Moines, Iowa) er en amerikansk hekkeløper og bobsleighkjører. Hun ble nummer seks i VM-finalen i Osaka 2007 og vant 60 meter hekk ved innendørs-VM i Valencia 2008. Jones ble den nest raskeste amerikaner på 60 meter hekk gjennom tidene med 7,77 da hun kom på andreplass bak Susanna Kallur da sistnevnte satte ny verdensrekord i Karlsruhe.
Under det amerikanske OL-uttaket i Eugene 5. august 2008 løp Jones 100 meter hekk på tiden 12,29. Løpet ble gjennomført i kraftig medvind (+ 3,8 m/sek), så tiden kan ikke godkjennes som rekord. Det er imidlertid den raskeste tiden som noen sinne er notert på distansen i medvind, og den raskeste tiden på seks år (blant både godkjente og ikke-godkjente resultater).
Under OL 2008 i Beijing var Jones favoritt foran finalen 100 meter hekk etter å ha løpt på 12,43 i semifinalen. I finalen kom hun borti den nest siste hekken, tapte litt tid, og havnet helt nede på sjuendeplass.
Hun satte ny mesterskapsrekord på 60 meter hekk ved VM i friidrett innendørs 2010, med tiden 7,72, og vant gull foran Perdita Felicien og Priscilla Lopes-Schliep.
Bobsleigh
Jones er del av det amerikanske teamet som skal kjøre bobsleigh under vinter-OL 2014 i Sotsji.
Bakgrunn
Jones vokste opp i Des Moines, Iowa sammen med sin mor, som også heter Lori Susan Jones. Navnelikheten med mor åpnet for at lille Lori ble Lolo. I løpet av Jones første åtte år i skole, gikk hun på åtte ulike skoler. Jones har røtter av afroamerikansk, amerikanskindiansk, fransk og norsk avstamming.
Angrepet mot Nekhel
Angrepet mot Nekhel (februar 1917) var det andre av tre slag hvor britiske styrker gjenerobret Sinaihalvøya under Sinai og Palestina-felttoget under første verdenskrig. Den egyptiske ekspedisjonsstyrkes beredne styrker trengte inn i det sentrale Sinai for å angripe og trenge den siste osmanske garnisonen tilbake til Palestina.
Nekhel hadde vært et regionalt senter for det britiske styre inntil begynnelsen av krigen hvor osmanske styrker invaderte området. Under Angrepet på Suezkanalen i februar 1915 var en del av angrepstyrken passert gjennom Nekhel.
I februar 1917 var de osmanske garnisonene i området et godt stykke bak den egyptiske ekspedisjonsstyrkes front. Da okkupasjonen av det sørlige Palestina begynte, ble disse isolerte styrkene angrepet og tvunget tilbake til det osmanske Palestina.
Rogaland Grand Prix 2010
Rogaland Grand Prix 2010 i landeveissykling var den 3. utgaven av Rogaland Grand Prix, og ble arrangert 30. mai 2010. Løpet ble vunnet av ukrainske Vitalij Popkov, som stakk ifra på finalerundene i Stavanger sentrum. Dette var første året der ingen nordmenn havnet på pallen.
Deltagende lag
25 lag stilte til start, av dem 10 utenlandske.
Resultater
NB! Hovedfeltet ble tatt ut før målgang da de var over fem minutter etter på de siste rundene.
Marco Tadé
Marco Tadé (født 3. desember 1995) er en sveitsisk freestylekjører.
Han representerte Sveits under Vinter-OL 2022 i Beijing, hvor han ble utslått i sluttspillet i kulekjøring.
Piesmus
Piesmus er en slekt av billene i delgruppen (underfamilien) Pterostichinae i familiegruppen løpebiller.
Utseende
En middelsstor (ca. 12 millimeter), avlang, blankt svart løpebille. Hodet er bredt rundet, kjevene ikke forstørrede, antennene forholdsvis lange og tynne. Pronotum er rundet, dekkvingene er jevnbrede med kraftige punkstriper.
Levevis
Arten lever under løs bark på døde furutrær.
Utbredelse
Arten er utbredt i det sørøstlige USA.
Serbia under EM i svømmesport 2014
Serbia deltok som vertsnasjon under EM i svømmesport 2014 i Berlin i Tyskland fra 13. til 24. august 2014.
Hans Martin Hanssen
Hans Martin Hanssen (født 14. oktober 1911 i Lebesby i Finnmark, død 31. mai 1971) var en norsk forretningsfører og politiker for Arbeiderpartiet. Han var ordfører i Lebesby kommune i 5 år fra 1950-1955. Han var vararepresentant for Finnmark i perioden 1950-1953 på Stortinget, hvor han satt 46 dager.
Hanssen var også Fino-Tros disponent i 5 år. I 1959 flyttet Hanssen fra Honningsvåg til Tromsø. Der ble han mekler og drev sin egen forretning inntil sykdom tvang han til å slutte.
Hans Martin var gift med Hjørdis Lange (6. juni 1912–22. februar 1993) fra Målselv.
Deena Kastor
Deena Kastor (født 14. februar 1973) er en amerikansk friidrettsutøver som konkurrerer i langdistanseløping, blant annet maraton.
Kastor deltok på 10 000 meter under VM 1999 og ble nummer 11 med tiden 32.11,14. Hun deltok også i OL 2000 i Sydney, men der ble hun utslått allerede i forsøket. Hun var i VM-finalen på 10 000 meter både i 2001 og 2003, og kom på henholdsvis 11.- og 12.-plass.
Under OL 2004 i Athen valgte hun å stille opp i maraton, og tok bronse. Under VM 2007 i Osaka stilte hun igjen til start på 10 000 meter og ble denne gang nummer seks på tiden 32.24,58.
Muminvärlden
Muminvärlden ligger på øya Kailo, rett utenfor gamlebyen i Nådendal. Temaparken åpnet i 1993, og ble etablert etter et initiativ fra Dennis Livson, opphavsmannen til animasjonsserien I Mummidalen (1990–91), som en oppfølger av serien, og for å følge opp den interessen for mummiene som tv-serien skapte.
Megapyga
Megapyga er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore, brede og noe flate, avlangt ovale, blanke, mørke skjoldbiller. Som oftest er pronotum og den indre del av antennene rødlig eller oransje, dekkvingene svarte. Hodet er lite, pronotum og dekkvingene bredt rundede, bredest et stykke bak roten. Hodet er knapt synlig ovenfra. Antennene er ganske tynne, betydelig lengre enn hode + pronotum. Dekkvingene er litt ujevne, blanke, med fine punktrader.
Levevis
Både larver og voksne lever på planter og eter fra dem.
Utbredelse
Slekten er utbredt i Sørøst-Asia.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Kateter
Kateter kan sikte til:
Sui Feifei
Sui Feifei (født 29. januar 1979) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
Jonas Bjerre
Jonas Bjerre (født 21. september 1976) er vokalist i det danske bandet Mew. I tillegg til å være vokalist, og innimellom spille blant annet gitar og piano, lager han små filmer som noen ganger vises på dansk TV. Han lager også de små filmsnuttene som vises under Mews konserter. Disse små filmene, og også sangtekstene til Mew, skal være inspirert av Bjerres mareritt. Han har også lagd musikken til den danske kortfilmen Pandasyndromet og den finske filmen Game Over.
Manuela Machado
Maria Manuela Castro Machado (født 9. august 1963) er en portugisisk tidligere friidrettsutøver (maratonløper).
Machado er en av 1990-tallets største stjerner innen kvinnelig maratonløping. På merittlisten finner vi gull fra VM 1995 i Göteborg og to VM-sølv (fra 1993 og 1997). Machado etablerte seg som en av Europas beste på distansen med dobbelt EM-gull fra 1994 og 1998. Det eneste som mangler i premiesamlingen er en medalje fra OL. Hennes beste olympiske plassering er nummer sju, den plasseringen fikk hun både i (Barcelona 1992 og Atlanta 1996).
Lee Grant (andre betydninger)
Lee Grant er navnet til flere personer:
Eid skole (Melhus)
Eid skole er en barne- og ungdomsskole som ligger på Korsvegen i Melhus kommune. Den ble grunnlagt i 1962 som en 7-årig folkeskole, og ble i 1976 utvidet med en ungdomsskole for å møte de nye kravene til den 9-årig grunnskolen. Elevtallet i 2019 var på 159 (87 på barneskolen og 72 på ungdomsskolen).
Det er også en barnehage tilknyttet skolen som stod ferdig i 2020.
Hild Estenstad har siden 2022 vært ansatt som rektor.
Historikk
Eid skole ble ferdigbygd og tatt i bruk skoleåret 1962/63 (samtidig som Gåsbakken skole). På den tiden var Hølonda egen kommune og det var knyttet et visst hastverk til avgjørelsen om å bygge ny skole.
Beslutningen om å bygge to skoler ble tatt av politikerne i gamle Hølonda kommune i 1959. Bakgrunnen for avgjørelsen var den planlagte kommunesammenslåingene der Hølonda, og to andre nærliggende kommuner, skulle bli en del av nye Melhus kommune (kommunesammenslåingen i 1964). Hølonda hadde på den tiden en del penger på bok, og for å unngå at disse summene ble overført til den nye storkommunen vedtok de å bygge to skoler.
Den planlagte kommunesammenslåingen hadde vært kjent en stund - og for å gjøre seg forberedt på den så ønsket de allerede i 1957 å bygge skole. Fem ulike alternativer ble utredet, og i 1959 vedtok kommunestyret med 10-7 stemmer at det skulle være to skoler: En på Korsvegen og en på Gåsbakken. Skoledirektøren krevde imidlertid ny behandling siden det ikke var to tredjedels flertall, men vedtaket ble til tross for det fattet ytterligere to ganger. Det var imidlertid stor misnøye blant mindretallet i kommunen og de anket saken inn for departementet. Dette gjaldt i hovedsak de som bodde på Jåren. Jåringene strevde med å godta at grendeskolen deres skulle legges ned, og elevene derfra overføres Eid skole. Etter at slaget om den lille grendeskolen var tapt oppstod det uenighet om hvilken av de to skolene de fra Jåren skulle gå på. De ville først til Gåsbakken, deretter til Eid. Det endte med at skolestyret vedtok å dele grenda for å spare utgifter til skoleskyss. Da Eid- og Gåsbakken skole ble tatt i bruk ble de gamle grendeskolene raskt glemt.
Overgangen til den nye skolen innebar at mange av elevene ble avhengig av å få skoleskyss. Elevene møtte dessuten en større og mer moderne skole. Blant annet så var utedoen byttet ut med moderne toalettfasiliteter.
Ny skole innebar også en overgang fra nynorsk til bokmål og en mer strukturert skoledag. I 1963 var det avstemning om språkform, der 178 stemte for bokmål og 134 for nynorsk.
De to skolene kostet litt over en million kroner å bygge (over 12 million i 2019-kroner). Kommunen skjøt inn 230 000 i egenkapital og materialer fra egen skog. Nesten all bygging ble utført av lokale firma, og de to skolene ble bygd som identiske bygg. I tillegg ble noen lærerboliger bygd.
Framhaldsskolen hadde siden starten av 1960-tallet hatt tilhold på Gåsbakken skole. Dette skoleslaget opphørte i 1972 da den ble erstattet av treårig ungdomsskole. Fra da av måtte elevene i de tre øverste trinnene ved Eid reise med buss til Melhus for gå på Gimse ungdomsskole og de fra Gåsbakken måtte reise til Lundamo ungdomsskole. I 1976 stod ungdomsskolen ferdig på Korsvegen. Dermed slapp elevene ved Eid skole å reise til Melhus. Ungdomsskoleelevene på Gåsbakken ble også fra nå av elever på Eid.
I 2012 fylte skolen 50 år og det ble i den forbindelse holdt en større markering på samfunnshuset lørdag den 27. oktober. En jubileumsbok ble også lagt ut for salg. Jubileet fikk grundig omtale i lokalavisa og daværende ordfører, Jorid Jagtøyen, var tilstede og holdt tale på arrangementet.
De gamle grendeskolene
Eid skole skulle fylle behovet til tre mindre grendeskoler som var lokalisert på og rundt Korsvegen. Disse var Gaustad skole (grunnlagt i 1899), Skjegstadhaugen skule (grunnlagt i 1920) og Jåren skule (grunnlagt 1935). I tillegg kan en nevne Lufall skule (grunnlagt i 1900) som i 1935 ble erstattet av Jåren skule, som ble bygd lengre ned i Jåradalen.
De gamle grendeskolenes videre skjebne ble noe variert. Jåren skule stod ubenyttet i mange år før den på 1980-tallet ble omgjort til bolig. Gaustad skole fungerte som kafeteria i en periode på 1970-tallet før den brant ned til grunnen.
Tilsvarende erstattet den nærliggende Gåsbakken skole to mindre grendeskoler: Gåsbakk skule (grunnlagt i 1898) og Renåsen skule (grunnlagt i 1913). Renåsen fungerte som småskole. Fra 4. klasse fortsatte elevene fra Renåsen skolegangen på Gåsbakk skule.